'ನಾನು ಆರೆಸ್ಸೆಸ್‌ ಸ್ವಯಂಸೇವಕನಾಗಿದ್ದೆ..' ನಿವೃತ್ತಿಯ ದಿನ ತಿಳಿಸಿದ ಹೈಕೋರ್ಟ್‌ ನ್ಯಾಯಾಧೀಶ ಚಿತ್ತರಂಜನ್‌ ದಾಸ್‌ ನನ್ನ ವೃತ್ತಿಯ ಕಾರಣದಿಂದಾಗಿ ಸುಮಾರಿ 37 ವರ್ಷಗಳ ಕಾಲ ಆರೆಸ್ಸೆಸ್‌ನಿಂದ ದೂರವಿದ್ದೆ ಎಂದು ಕಲ್ಕತ್ತಾ ಹೈಕೋರ್ಟ್‌ನ ನ್ಯಾಯಾಧೀಶ ಚಿತ್ತರಂಜನ್‌ ದಾಸ್‌ ತಮ್ಮ ನಿವೃತ್ತಿಯದ ದಿನದ ವೇಳೆ ಹೇಳಿದ್ದಾರೆ. ನವದೆಹಲಿ (ಮೇ.20):ಕಲ್ಕತ್ತಾ ಹೈಕೋರ್ಟ್‌ನ ನ್ಯಾಯಾಧೀಶರಾಗಿ ಸೋಮವಾರ ನಿವೃತ್ತರಾದ ನ್ಯಾಯಮೂರ್ತಿ ಚಿತ್ತ ರಂಜನ್ ದಾಸ್‌ ಅವರು, ತಾವು ರಾಷ್ಟ್ರೀಯ ಸ್ವಯಂಸೇವಕ ಸಂಘದ (ಆರ್‌ಎಸ್‌ಎಸ್) ಸದಸ್ಯ ಎಂದು ಹೇಳಿದ್ದಾರೆ. ನ್ಯಾಯಾಧೀಶರು ಮತ್ತು ಬಾರ್‌ನ ಸದಸ್ಯರ ಸಮ್ಮುಖದಲ್ಲಿ ಹೈಕೋರ್ಟ್‌ನಲ್ಲಿ ಅವರ ಬೀಳ್ಕೊಡುಗೆಯಲ್ಲಿ ಮಾತನಾಡಿದ ನ್ಯಾಯಮೂರ್ತಿ ದಾಸ್‌ ಅವರು ಯಾವುದೇ ಸಹಾಯಕ್ಕಾಗಿ ಅಥವಾ ಅವರು ನನಗೆ ಗೊತ್ತಿರುವ ಯಾವುದೇ ಕೆಲಸಕ್ಕಾಗಿ ತಮ್ಮನ್ನು ಕರೆದರೆ 'ಆರೆಸ್ಸೆಸ್‌ಗೆ ಮರಳಲು ಸಿದ್ಧ' ಎಂದು ಹೇಳಿದರು. ಕೆಲವು ವ್ಯಕ್ತಿಗಳಿಗೆ ಈಗ ನಾನು ಹೇಳುವ ಮಾತು ಇರಿಸುಮುರಿಸು ಉಂಟು ಮಾಡಬಹುದು. ಆದರೆ, ಇದನ್ನು ನಾನು ಹಾಗೂ ಈ ಕ್ಷಣದಲ್ಲಿ ಒಪ್ಪಿಕೊಳ್ಳಲೇಬೇಕಾಗಿದೆ. ನಾನು ರಾಷ್ಟ್ರೀಯ ಸ್ವಯಂ ಸೇವಕ ಸಂಘದ ಸದಸ್ಯನಾಗಿದ್ದೆ ಎಂದು ಹೇಳಿದ್ದಾರೆ. ನ್ಯಾಯಾಧೀಶರಾಗಿ 14 ವರ್ಷಗಳ ನಂತರ ಅಧಿಕಾರ ತ್ಯಜಿಸಿದ ಜಸ್ಟೀಸ್ ದಾಸ್‌, ಒರಿಸ್ಸಾ ಹೈಕೋರ್ಟ್‌ನಿಂದ ಕಲ್ಕತ್ತಾ ಹೈಕೋರ್ಟ್‌ಗೆ ವರ್ಗಾವಣೆಯಾಗಿದ್ದರು. "ನಾನು ಆರೆಸ್ಸೆಸ್‌ ಸಂಸ್ಥೆಗೆ ತುಂಬಾ ಋಣಿಯಾಗಿದ್ದೇನೆ... ನಾನು ನನ್ನ ಬಾಲ್ಯದಿಂದ ಮತ್ತು ನನ್ನ ಯೌವನದುದ್ದಕ್ಕೂ ಸಂಘದೊಂದಿಗೆ ಕಳೆದಿದ್ದೇನೆ" ಎಂದು ಅವರು ಹೇಳಿದರು.ನಾನು ಧೈರ್ಯದಿಂದ ಮಾತನಾಡಲು, ಬದುಕಿನಲ್ಲಿ ನೇರವಾಗಿರಲು, ಇತರರಿಗೆ ಸಮಾನವಾದ ದೃಷ್ಟಿಕೋನವನ್ನು ಹೊಂದಲು ಆರೆಸ್ಸೆಸ್‌ನಿಂದಲೇ ಕಲಿತಿದ್ದೇನೆ. ಇದೇ ಸಂಘದಿಂದ ದೇಶಭಕ್ತಿ ಮತ್ತು ಕೆಲಸದ ಬದ್ಧತೆಯ ಪ್ರಜ್ಞೆಯ ಮೇಲೆ ಬದುಕಿದ್ದೇನೆ ಎಂದು ಹೇಳಿದ್ದಾರೆ. ಆದರೆ, ಒಮ್ಮೆ ನ್ಯಾಯಾಧೀಶನಾಗಿ ಪದವಿಗೆ ಏರಿದ ಬಳಿ ಅಂದರೆ, ಕಳೆದ 37 ವರ್ಷಗಳಿಂದ ಆರೆಸ್ಸೆಸ್‌ ಜೊತೆ ನಾನು ಅಂತರ ಕಾಯ್ದುಕೊಂಡಿದ್ದೇನೆ ಎಂದು ಹೇಳಿದ್ದಾರೆ. "ನಾನು ಸಂಘದ ಸದಸ್ಯತ್ವವನ್ನು ನನ್ನ ವೃತ್ತಿಜೀವನದ ಯಾವುದೇ ಪ್ರಗತಿಗೆ ಬಳಸಿಲ್ಲ ಏಕೆಂದರೆ ಅದು ಆರೆಸ್ಸೆಸ್‌ನ ತತ್ವಗಳಿಗೂ ವಿರುದ್ಧವಾಗಿದೆ" ಎಂದು ಅವರು ಹೇಳಿದರು. ಜಸ್ಟಿಸ್ ದಾಸ್‌ ತೀರ್ಪು ನೀಡುವ ವೇಳೆ ಆತ ಶ್ರೀಮಂತ ವ್ಯಕ್ತಿಯಾಗಿರಲಿ, ಕಮ್ಯುನಿಸ್ಟ್ ಆಗಿರಲಿ ಅಥವಾ ಬಿಜೆಪಿ, ಕಾಂಗ್ರೆಸ್ ಅಥವಾ ಟಿಎಂಸಿಯಿಂದ ಬಂದವರೆಲ್ಲರನ್ನೂ ಸಮಾನವಾಗಿ ಪರಿಗಣಿಸಿದ್ದಾಗಿ ತಿಳಿಸಿದರು,"ನನ್ನ ಮುಂದೆ ಎಲ್ಲರೂ ಸಮಾನರು, ನಾನು ಯಾರಿಗೂ ಅಥವಾ ಯಾವುದೇ ರಾಜಕೀಯ ತತ್ತ್ವಶಾಸ್ತ್ರ ಅಥವಾ ಕಾರ್ಯವಿಧಾನಕ್ಕಾಗಿ ಯಾವುದೇ ಪಕ್ಷಪಾತವನ್ನು ಹೊಂದಿಲ್ಲ" ಎಂದು ಅವರು ಹೇಳಿದರು, ಅವರು ಪರಾನುಭೂತಿಯ ತತ್ವಗಳ ಮೇಲೆ ನ್ಯಾಯವನ್ನು ವಿತರಿಸಲು ಪ್ರಯತ್ನಿಸಿದರು ಮತ್ತು "ನ್ಯಾಯವನ್ನು ಮಾಡಲು ಕಾನೂನನ್ನು ಬಗ್ಗಿಸಬಹುದು, ಆದರೆ ಕಾನೂನಿಗೆ ತಕ್ಕಂತೆ ನ್ಯಾಯವನ್ನು ಬಗ್ಗಿಸಲು ಸಾಧ್ಯವಿಲ್ಲ" ಎಂದರು. ನರೇಂದ್ರ ಮೋದಿ ಅವರಿಂದ ನಾನು ಏನ್ ಬೇಕಾದರೂ ಹೇಳಿಸಬಲ್ಲೆ: ರಾಹುಲ್ ಗಾಂಧಿ ಅವರು ಯಾವುದೇ ಸಹಾಯಕ್ಕಾಗಿ ಅಥವಾ ನಾನು ಮಾಡಲು ಸಾಮರ್ಥ್ಯವಿರುವ ಯಾವುದೇ ಕೆಲಸಕ್ಕಾಗಿ ಅವರನ್ನು ಕರೆದರೆ ಅವರು 'ಆರೆಸ್ಸೆಸ್‌ಗೆ ಮರಳಲು ಸಿದ್ಧ' ಎಂದು ಹೇಳಿದರು. ನನ್ನ ಜೀವನದಲ್ಲಿ ನಾನು ಯಾವುದೇ ತಪ್ಪು ಮಾಡದ ಕಾರಣ, ನಾನು ಸಂಘಕ್ಕೆ ಸೇರಿದ್ದೇನೆ ಎಂದು ಹೇಳುವ ಧೈರ್ಯವಿದೆ, ಏಕೆಂದರೆ ಅದು ಕೂಡ ತಪ್ಪಲ್ಲ ಎಂದು ಅವರು ಹೇಳಿದರು. ಮುಂಬೈ ದಾಳಿಯಲ್ಲಿ ಅಧಿಕಾರಿ ಕರ್ಕರೆ ಕೊಂದಿದ್ದು ಉಗ್ರನಲ್ಲ ಆರ್‌ಎಸ್‌ಎಸ್‌ ಪೊಲೀಸ್‌, ವಿವಾದವೆಬ್ಬಿಸಿದ ಕಾಂಗ್ರೆಸಿಗ